cyanic-selkie/wikianc huggingface dataset:
สำนักข่าวซินหัว
สำนักข่าวซินหัว (新华通讯社) เป็นองค์กรสื่อของรัฐและอยู่ภายใต้การกำกับดูแลของสาธารณรัฐประชาชนจีนอย่างเป็นทางการ ซินหัวเป็นองค์กรสื่อที่ใหญ่ที่สุดและมีอิทธิพลมากที่สุดในประเทศจีนรวมถึงเป็นสำนักข่าวที่ใหญ่ที่สุดในโลกในด้านมีผู้สื่อข่าวทั่วโลก ซินหัวเป็นสถาบันระดับกระทรวงที่อยู่ในสังกัดรัฐบาลกลางของจีนและเป็นองค์กรสื่อระดับสูงที่สุดในประเทศควบคู่ไปกับ หนังสือพิมพ์เหรินหมินรื่อเป้า (人民日)  ประธานของซินหัวเป็นสมาชิกของคณะกรรมการกลางของพรรคคอมมิวนิสต์จีน ซินหัวมีสำนักงานมากกว่า 170 แห่งทั่วโลกและมีสำนักงาน 31 แห่งในประเทศจีนหนึ่งแห่งสำหรับแต่ละจังหวัดภูมิภาคอิสระและเขตปกครองที่บริหารโดยตรงและสำนักงานทหาร
ซินหัวเป็นช่องทางเดียวสำหรับการเผยแพร่ข่าวสำคัญเกี่ยวกับพรรคคอมมิวนิสต์และรัฐบาลกลางของจีนและสำนักงานใหญ่ตั้งอยู่ที่กรุงปักกิ่งตั้งอยู่ใกล้กับ "ทำเนียบประธานาธิบดีจีน"(Zhongnanhai) ซึ่งเป็นที่ตั้งของสำนักงานใหญ่ของพรรคคอมมิวนิสต์จีนสภาแห่งรัฐและ สำนักงานอธิการบดีของสาธารณรัฐประชาชนจีน
ซินหัว เป็นสำนักพิมพ์และสำนักข่าวซึ่งเป็นเจ้าของหนังสือพิมพ์มากกว่า 20 ฉบับและมีนิตยสารอีกหลายสิบฉบับและมีการเผยแพร่ในหลายภาษานอกเหนือจากภาษาจีน เช่น อังกฤษ เยอรมัน สเปนฝรั่งเศส รัสเซีย โปรตุเกส ภาษาอาหรับ ญี่ปุ่นและเกาหลี.
ประวัติ
ซินหัวก่อตั้งขึ้นเมื่อเดือนพฤศจิกายน พ.ศ. 2474 ในขณะที่สำนักข่าวจีนแดงและเปลี่ยนชื่อเป็นปัจจุบันในปีพ.ศ. 2480 ในช่วงสงครามมหาสมุทรแปซิฟิกหน่วยงานพัฒนาความสามารถในการออกอากาศในต่างประเทศและจัดตั้งสาขาแรกในต่างประเทศ มันเริ่มออกอากาศไปต่างประเทศเป็นภาษาอังกฤษจาก 2487 หลังจากสรุปสงครามกลางเมืองจีนตัวแทนของสาธารณรัฐประชาชนจีนในประเทศและดินแดนที่ไม่มีตัวแทนทูตเช่นฮ่องกง
หน่วยงานดังกล่าวได้รับการอธิบายโดยนักวิชาการสื่อว่า "ดวงตาและลิ้น" ของพรรคสังเกตสิ่งที่มีความสำคัญต่อมวลชนและส่งผ่านข้อมูล อดีตผู้อำนวยการของซินหัวเฉิงเต่ากล่าวว่าหน่วยงานดังกล่าวเป็นสะพานเชื่อมระหว่างพรรครัฐบาลและประชาชนการติดต่อสื่อสารทั้งความต้องการของประชาชนและนโยบายของพรรค ตัวอย่างเช่น People's Daily ใช้วัสดุจากซินหัวประมาณหนึ่งในสี่ของเรื่องราว
บทบาท
ซินหัว กระจายข่าวไปทั่วโลกด้วย 8 ภาษา ได้แก่ จีน อังกฤษ สเปน ฝรั่งเศส รัสเซียโปรตุเกสอารบิก และญี่ปุ่นตลอดจนข่าวและข่าวสารประเภทอื่น ๆ มีการทำสัญญาแลกเปลี่ยนข่าวและข่าวกับสำนักข่าวต่างประเทศกว่าแปดสิบหน่วยงานหรือสำนักข่าวการเมือง ซินหัวยังรับผิดชอบในการจัดการและในบางกรณีการตรวจสอบรายงานจากสื่อต่างประเทศที่จะปล่อยตัวในจีน เอเจนซี่เพิ่งเริ่มรวบรวมข่าวและข่าวจากสื่ออิเล็กทรอนิกส์และเพิ่มความครอบคลุมในภาษาอังกฤษผ่านบริการสายไฟ เมื่อเร็ว ๆ นี้เพิ่งได้ซื้ออสังหาริมทรัพย์เชิงพาณิชย์บนไทม์สแควร์ในนิวยอร์กและกำลังพัฒนาทีมงานของนักข่าวภาษาอังกฤษชั้นนำ ซินหัวยังได้เริ่มต้นเครือข่ายข่าวดาวเทียมภาษาอังกฤษ
ฮ่องกง
สาขาของซินหัวในฮ่องกงไม่ใช่แค่สำนักข่าว แต่ทำหน้าที่เป็นสถานทูตตามกฎหมายของสาธารณรัฐประชาชนจีนในดินแดนเมื่ออยู่ภายใต้การปกครองของอังกฤษ ได้รับการตั้งชื่อว่าสำนักข่าวภายใต้เงื่อนไขพิเศษทางประวัติศาสตร์ก่อนที่อาณาเขตของประเทศจะถูกโอนย้ายจากอังกฤษไปยังประเทศจีนเนื่องจากสาธารณรัฐประชาชนจีนไม่ยอมรับอำนาจอธิปไตยของอังกฤษเหนืออาณานิคมและไม่สามารถจัดตั้งสถานกงสุลในสิ่งที่ถือว่าเป็นดินของตน. ผู้บริหารของสาขาซินฮวยฮ่องกงรวมถึงนักการทูตระดับสูงเช่น "โจวน่าน" อดีตเอกอัครราชทูตสหประชาชาติ และ รองรัฐมนตรีว่าการกระทรวงการต่างประเทศ ซึ่งต่อมาได้มีการเจรจาปฏิญญาร่วมกันระหว่างจีนกับอังกฤษในอนาคต ของฮ่องกง ก่อนหน้าที่จะเสด็จพระราชดำเนินไปยังประเทศสหรัฐอเมริกาเพื่อตอบโต้การปราบปรามการประท้วงบนจัตุรัสเทียนอันเหมินที่ซึ่งเขาพำนักอยู่ในที่ลี้ภัย
ได้รับมอบอำนาจจากรัฐบาลเขตปกครองพิเศษเพื่อดำเนินการต่อเพื่อเป็นตัวแทนของรัฐบาลกลางหลังปีพ.ศ. 2540 และได้เปลี่ยนชื่อเป็น "สำนักงานประสานงานของรัฐบาลกลางในเขตปกครองพิเศษฮ่องกง" เมื่อวันที่ 18 มกราคม พ.ศ. 2543 โดยดำรงตำแหน่งหัวหน้าสาขา "Jiang Enzhu as" ผู้อำนวยการคนแรก สภาแห่งรัฐได้แต่งตั้ง "เจาศิริ" (高祀仁) เป็นผู้อำนวยการเมื่อเดือนสิงหาคม พ.ศ. 2545 หลังจากที่ได้มีการจัดตั้งสำนักงานประสานงานขึ้นแล้วสำนักข่าวซินหัวอาร์ได้รับการจัดตั้งขึ้นเพื่อเป็นสำนักงานประชาสัมพันธ์โดยสุจริต
ไคโร
ซินหัวเปิดสำนักงานภูมิภาคตะวันออกกลางใน กรุงไคโร ประเทศ อียิปต์ เมื่อปีพ. ศ. 2528 พฤศจิกายน 2548 สำนักข่าวซินหัวเปิดอาคารสำนักงานแห่งใหม่ใกล้กับ แม่น้ำไนล์ ในเขต Maadi ของไคโร
เวียงจันทน์
ซินหัวเปิดสำนักงานใน "กรุงเวียงจันทน์" ซึ่งเป็นเมืองหลวงของ ประเทศลาว ในปีพ. ศ. 2553 ซึ่งเป็นสำนักข่าวต่างประเทศเพียงแห่งเดียวที่ได้รับอนุญาตให้ทำงานอย่างถาวรภายในประเทศ
วัดหมื่นพุทธเมตตาคุณาราม
วัดหมื่นพุทธเมตตาคุณาราม เป็นวัดมหายาน สังกัดคณะสงฆ์จีนนิกายแห่งประเทศไทย ตั้งอยู่ที่ บ้านป่าไร่ ตำบลท่าข้าวเปลือก (ถนนสายกิ่วพร้าว-บ้านปงน้อย) อำเภอแม่จัน จังหวัดเชียงราย
ประวัติ
เมื่อปี พ.ศ. 2532 ทางวัดนำโดยพระมหาคณาจารย์จีนธรรมสมาธิวัตร (เย็นเต็ก) ได้จัดซื้อที่ดินบริเวณบ้านป่าไร่ ตำบลท่าข้าวเปลือก อำเภอแม่จัน จังหวัดเชียงราย เพื่อก่อสร้างวัดจีนนิกายแห่งใหม่ขึ้นโดยตั้งชื่อว่า "วัดหมื่นพุทธเมตตาคุณาราม" โดยมีการวางศิลาฤกษ์ธรรมศาลาเฉลิมพระเกียรติสมเด็จย่าในปี พ.ศ. 2536 และก่อสร้างศาลากตัญญูอนุสรณ์พระมหาคณาจารย์จีนธรรมสมาธิวัตร (โพธิ์แจ้ง) เมื่อปี พ.ศ. 2537 และได้น้อมศรัทธาสร้างวัดเพื่อถวายเป็นพระราชกุศลเมื่อครั้งพระบาทสมเด็จพระเจ้าอยู่หัวทรงครองสิริราชสมบัติครบ 50 ปี โดยมุ่งการเผยแผ่พุทธศาสนาฝ่ายมหายานและส่งเสริมการศึกษาให้แก่ชาวไทยภูเขาในพื้นที่ภาคเหนือ
การเดินทาง
ไปตามถนนเชียงราย-แม่สาย จนถึงทางแยกเข้าเชียงแสน เลี้ยวขวา ไปตามถนนเชียงแสนประมาณ 20กิโลเมตร (เลยพิพิธภัณฑ์พระไปประมาณ 4 กิโลเมตร) เลี้ยวขวาอีกครั้งตรงสะพานท่าข้าวเปลือก ขับเข้าไปตามถนนสายกิ่วพร้าว-บ้านปงน้อย อีกประมาณ 11 กิโลเมตร จะเห็นวัดอยู่ด้านขวามือ
เก็ลเซินเคียร์เชิน
เก็ลเซินเคียร์เชิน (Gelsenkirchen) เป็นเมืองในรัฐนอร์ทไรน์-เว็สท์ฟาเลินของประเทศเยอรมนี มีประชากร 274,926 คน (ข้อมูลปี ค.ศ. 2002) มีหลักฐานเก่าแก่สุดว่าสร้างขึ้นประมาณ ค.ศ. 1150 แต่ดำรงฐานะเป็นเมืองขนาดเล็กมาจนถึงคริสต์ศตวรรษที่ 19 หลังจากการปฏิวัติอุตสาหกรรม พื้นที่เขตนี้ในเยอรมนีกลายเป็นเหมืองถ่านหิน จึงทำให้มีประชากรเข้ามาอยู่อาศัยเป็นจำนวนมาก
เก็ลเซินเคียร์เชินมีสโมสรฟุตบอลชัลเคอ 04 เป็นสโมสรประจำเมือง และเป็นหนึ่งใน 12 เมืองของเยอรมนีที่จัดการแข่งขันฟุตบอลโลก 2006
JFire
JFire ทั้งหมดถูกเขียนขึ้นโดยใช้ Java และเทคโนโลยีอื่น ๆ เช่น Java EE 1.4 (J2EE เดิม) JDO 2, Eclipse RCP 3 ดังนั้นในส่วนของผู้ใช้และส่วนของเซิฟเวอร์สามารถพัฒนาต่อได้อย่างง่ายดาย และการปรับให้เข้ากับหน่วยงานหรือบริษัทหนึ่ง ๆ นั้นก็ทำได้โดยง่ายดายเช่นกัน
JFire ขณะนี้เป็นรุ่นที่อยู่ในขั้นกำลังพัฒนาระดับ beta ประกอบด้วยส่วนจัดการพื้นฐานที่สำคัญได้แก่ โมดูลการจัดการโดยผู้ใช้ โมดูลบัญชี โมดูลจัดการร้านค้า โมดูลสำหรับออนไลน์เทรดดิ้ง (ผ่านระบบเว็บชอป) เครื่องมือในการสร้างกราฟิกสองมิติ และ plugin อื่นๆที่มีประโยชน์ โมดูลการทำรายงานอยู่บนฐานของ BIRT ที่สามารถจัดการแก้ไขรูปแบบรายงาน สถิติ และเอกสารอื่น ๆ (เช่น ใบจัดซื้อจัดจ้าง ใบเสนอราคา เอกสารเรียกเก็บเงิน เป็นต้น)
เนื่องจาก JFire เป็นระบบที่พัฒนาโดยใช้ JDO ในส่วนการจัดการฐานข้อมูล ทำให้เป็นอิสระต่อระบบฐานข้อมูล (DBMS) ที่ใช้ และเปิดช่องให้ใช้ SQL ได้ด้วย นอกจากนั้นการใช้ JDO ทำให้สามารถใช้ฐานข้อมูลแบบ DBMS ชนิดอื่นได้ (เช่น object databases) ในการนำเอา JFire ไปใช้ จะได้ JDO2/JPOX ไปด้วยซึ่งสามารถใช้งานกับ relational databasesและ db4o ด้วย
แม้ว่า JavaEE, JDO และ Eclipse RCP จะมีข้อดีหลายอย่าง แต่ก็ยังจะมีข้อเสีย นั่นคือต้องการระยะเวลาในการอบรมที่นานกว่าเทคโนโลยีก่อน ๆ อยู่บ้าง เมื่อเทียบกับ SQL
เป้าหมาย
โปรเจกต์นี้มีเป้าหมายเพื่อสร้างและแจกจ่าย framework ที่สามารถพัฒนาระบบ ERP ได้สะดวก ซึ่งทำให้แตกต่างจากระบบ ERP อื่นส่วนใหญ่ โดยเน้นไปที่การให้ผู้ใช้สามารถปรับแต่งส่วนต่าง ๆ ได้เอง
กลุ่มนักพัฒนา JFire เชื่อว่าความต้องการซอร์ฟแวร์ระบบ ERP มีความหลากหลายและ แตกต่างกันในแต่ละองค์กร ห้างร้าน บริษัท ซึ่งระบบที่สำเร็จรูปไม่สามารถตอบสนองความต้องการได้ทั้งหมด เพราะระบบถูกจำกัดความสามารถตามผู้ผลิตต้องการ ซึ่งทำให้ผู้ใช้ต้องตั้งค่าต่าง ๆ มากมายและยังไม่มีความยืดหยุ่นเพียงพอ ดังนั้นโมดุลส่วนใหญ่ของ JFire สนับสนุนการขยายความสามารถซึ่งผู้ใช้ (ส่วนหนึ่ง) ไม่สามารถใข้ได้โดยตรง
สถาปัตยกรรม
JFire ประกอบไปด้วยสองส่วนหลัก ๆ คือส่วนเครื่องแม่ข่ายและส่วนเครื่องลูกข่ายหลากหลายชนิด ซึ่งเน้นไปที่ rich client นอกจากนั้นยังมีส่วนของเครื่องลูกข่ายที่เป็น JSP ที่รองรับการทำงานในส่วนของระบบบางส่วนเช่น ระบบซื้อขายหน้าร้าน บางโปรแกรมที่สร้างบน JFire ก็นำเครื่องลูกข่ายชนิดอื่นไปใช้ได้เช่นกัน (เช่น เครื่องลูกข่ายที่เป็นเครื่องมือไร้สายต่าง ๆ ผ่านทางระบบการควบคุมการเข้าถึงที่เรียกว่า Yak และเพราะว่า JFire เป็นระบบที่สามารถเชื่อมต่อระหว่างต่างองค์กร บริษัทได้โดยตรง ดังนั้นเครื่องแม่ข่ายจึงทำงานเสมือนเป็นเครื่องลูกข่ายเช่นกัน โดยแต่ละองค์กรจะมีฐานข้อมูล JDO ขององค์กรที่มีความปลอดภัยสูง ดังนั้นการติดต่อกันระหว่างองค์กรจึงต้องการข้อมูลที่จำเป็นสำหรับการแลกเปลี่ยนเท่านั้น
จากแนวความคิดของ framework JFire ถูกสร้างขึ้นโดยแบ่งเป็นหน่วยย่อย ๆ ที่อิสระต่อกัน ในส่วนของลูกข่ายนั้น จะประกอบไปด้วย plug-in ของ OSGi ที่อยู่บนพื้นฐานของ Eclipse Rich Platform (RCP) และในส่วนแม่ข่าย JFire จะประกอบด้วยส่วน JavaEE หลาย ๆ ส่วน และเนื่องจากการที่แบ่งเป็นส่วนย่อย ๆ นี้เอง JFire ถูกใช้ในโปรแกรมที่ไม่ใช่ระบบ ERP ด้วย เช่นระบบจัดการองค์กร เป็นต้น
ซีเกมส์
ซีเกมส์ (South-East Asian Games; ชื่อย่อ: SEA Games) เป็นการแข่งขันมหกรรมกีฬาระหว่างกลุ่มประเทศในภูมิภาคเอเชียตะวันออกเฉียงใต้ ซึ่งมีการจัดแบบปีเว้นปี ดำเนินการแข่งขันโดยสมาพันธ์กีฬาแห่งเอเชียตะวันออกเฉียงใต้ (South-East Asian Games Federation; SEAGF) ภายใต้การกำกับดูแลของคณะกรรมการโอลิมปิกสากล และสภาโอลิมปิกแห่งเอเชีย
ซีเกมส์เป็น 1 ใน 5 กีฬาภูมิภาคของโอซีเอ โดยอีก 4 ภูมิภาคคือ กีฬาภูมิภาคเอเชียกลาง, กีฬาภูมิภาคเอเชียใต้, กีฬาภูมิภาคเอเชียตะวันตกและกีฬาเยาวชนเอเชียตะวันออก
ประวัติ
เมื่อวันที่ 22 พฤษภาคม พ.ศ. 2501 องค์กรการกีฬา ของประเทศในเอเชียตะวันออกเฉียงใต้ ที่เข้าร่วมการแข่งขันกีฬาเอเชียนเกมส์ ครั้งที่ 3 ซึ่งจัดขึ้นที่กรุงโตเกียวของญี่ปุ่น ร่วมกันจัดการประชุม เพื่อก่อตั้งองค์กรการกีฬาในระดับภูมิภาค โดยหลวงสุขุมนัยประดิษฐ์ อดีตรองประธานคณะกรรมการโอลิมปิกแห่งประเทศไทย และผู้ก่อตั้งองค์การส่งเสริมกีฬาแห่งประเทศไทย (การกีฬาแห่งประเทศไทยในปัจจุบัน) เสนอว่าควรจัดการแข่งขันกีฬา ระหว่างประเทศในกลุ่มเอเชียตะวันออกเฉียงใต้ เพื่อสนับสนุนความเข้าใจ และความสัมพันธ์อันดีต่อกัน
สหพันธ์กีฬาแหลมทอง (SEAP Games Federation) จึงถือกำเนิดขึ้น โดยมีคณะกรรมการสมาชิกผู้ก่อตั้งประกอบด้วย ประเทศไทย มลายา เวียดนามใต้ ราชอาณาจักรลาว พม่า และ กัมพูชา (หลังจากนั้น สิงคโปร์ เข้าร่วมเป็นสมาชิกด้วย) โดยตกลงร่วมกันว่า จะจัดการแข่งขันกีฬาระหว่างภูมิภาคขึ้นในทุกสองปี คือกีฬาแหลมทอง (Southeast Asian Peninsular Games) หรือ เซียปเกมส์ (SEAP Games) ครั้งที่ 1 จัดขึ้นที่กรุงเทพมหานครของไทย ระหว่างวันที่ 12 – 17 ธันวาคม พ.ศ. 2502 โดยมีเจ้าหน้าที่และนักกีฬา จากประเทศไทย มลายา สิงคโปร์ เวียดนามใต้ ลาว และพม่า เข้าร่วมการแข่งขันกีฬา 12 ชนิด รวมทั้งสิ้น 527 คน สำหรับกัมพูชา เข้าร่วมการแข่งขันเป็นครั้งแรก ในกีฬาแหลมทอง ครั้งที่ 2 เมื่อปี พ.ศ. 2504
จากนั้นในปี พ.ศ. 2520 สมาพันธ์กีฬาแหลมทองประกาศเปลี่ยนชื่อเป็น สมาพันธ์กีฬาแห่งเอเชียตะวันออกเฉียงใต้ และเปลี่ยนชื่อการแข่งขันเป็น ซีเกมส์ ดังที่ใช้มาจนถึงปัจจุบัน พร้อมทั้งมีมติให้ อินโดนีเซีย ฟิลิปปินส์ และ บรูไน เข้าเป็นสมาชิกและกรรมการสมาพันธ์อย่างเป็นทางการ จึงได้สิทธิเข้าร่วมการแข่งขันครั้งที่ 9 ที่กัวลาลัมเปอร์ของมาเลเซีย เป็นครั้งแรกด้วย และในปี พ.ศ. 2546 สมาพันธ์ฯ มีมติให้ ติมอร์-เลสเต เข้าร่วมการแข่งขันเป็นครั้งแรกในซีเกมส์ครั้งที่ 22 ที่ฮานอยของเวียดนาม
สำนักงาน
สมาพันธ์กีฬาแห่งเอเชียตะวันออกเฉียงใต้ มีสำนักงานตั้งอยู่เลขที่ 154 กรีฑาสถานแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร ประเทศไทย และประกอบพิธีเปิดเมื่อปี พ.ศ. 2552 ในวาระครบรอบ 48 ปีของซีเกมส์ โดยนับตั้งแต่การแข่งขันกีฬาแหลมทองเป็นต้นมา
การจัดแข่งขัน
ขณะที่เวียดนามให้กรุงฮานอยและนครโฮจิมินห์ เป็นเจ้าภาพร่วมกันเมื่อปี พ.ศ. 2546 อนึ่ง ส่วนกรุงบันดาร์เซอรีเบอกาวันของบรูไน (พ.ศ. 2542), กรุงพนมเปญของกัมพูชา (พ.ศ. 2566) และนครหลวงเวียงจันทน์ของลาว (พ.ศ. 2552) เคยเป็นเจ้าภาพมาแล้วเมืองละหนึ่งครั้ง สำหรับกรณีประเทศไทย การแข่งขันในปี พ.ศ. 2538 จัดขึ้นที่จังหวัดเชียงใหม่ ซึ่งเป็นซีเกมส์ครั้งแรก ที่จัดแข่งขันนอกนครหลวง เมื่อปี พ.ศ. 2550 จัดขึ้นที่จังหวัดนครราชสีมา ซึ่งเป็นซีเกมส์ครั้งที่สอง
เทศบาลนครระยอง
เทศบาลนครระยอง เป็นเทศบาลนครแห่งหนึ่งที่ตั้งอยู่ในเขตอำเภอเมืองระยอง จังหวัดระยอง มีประชากรในปี พ.ศ. 2560 ประมาณ 64,000 คน
ประวัติ
เทศบาลนครระยองจัดตั้งขึ้นเป็น สุขาภิบาลเมืองระยอง ในปี พ.ศ. 2460 ต่อมาได้รับการยกฐานะเป็น เทศบาลเมืองระยอง ในปี พ.ศ. 2478 โดยมีพื้นที่ 4.356 ตารางกิโลเมตร ในปี พ.ศ. 2522 ได้มีการขยายเขตเทศบาล รวมพื้นที่ทั้งหมด 16.95 ตารางกิโลเมตร จนกระทั่ง ปี พ.ศ. 2542 ได้มีพระราชกฤษฎีกาจัดตั้งเทศบาลนครระยอง โดยเปลี่ยนแปลงฐานะเทศบาลเมืองระยอง เป็นเทศบาลนครระยอง เนื่องจากเทศบาลเมืองระยอง มีสภาพความเจริญเติบโตทางเศรษฐกิจและสังคมเพิ่มขึ้น โดยมีพื้นที่เขตเทศบาลเมืองระยองเดิม คือ 16.95 ตารางกิโลเมตร
ภูมิศาสตร์
เทศบาลนครระยองตั้งอยู่ในพื้นที่อำเภอเมืองระยอง จังหวัดระยอง อยู่ห่างจากกรุงเทพมหานครประมาณ 179 กิโลเมตร มีพื้นที่ทั้งสิ้น 16.95 ตารางกิโลเมตร และมีอาณาเขตดังนี้
ลักษณะภูมิประเทศของเทศบาลนครระยองเป็นที่ราบชายฝั่งทะเลพื้นที่มีลักษณะเป็นที่ราบสลับที่เป็นลูกคลื่นลาดเอียงจากด้านทิศเหนือลงสู่ทิศใต้มีแม่น้ำระยองไหลผ่านกลางเมืองความยาวประมาณ 15 กิโลเมตร ลงสู่ทะเลอ่าวไทยบริเวณชุมชนปากน้ำ 2 ด้านทิศเหนือมีคลองทับมา และด้านทิศตะวันออกมีคลองคงคาและคลองชลประทาน
เขตการปกครอง
เทศบาลนครระยองครอบคลุมพื้นที่ของ 4 ตำบล คือ
การขนส่ง
การคมนาคมขนส่งทางบกระหว่างตัวเมืองระยองกับกรุงเทพมหานครและปริมณฑล มีถนนสายหลักที่สามารถใช้ในการเดินทางติดต่อ ดังนี้ นอกจากนี้ยังสามารถใช้เป็นเส้นทางเข้าสู่จังหวัดชลบุรีและกรุงเทพมหานคร และเข้าสู่ทางหลวงสายอำเภอสัตหีบ-อำเภอกบินทร์บุรี ไปจังหวัดนครราชสีมาสู่ภาคตะวันออกเฉียงเหนือได้เช่นเดียวกัน
พญาลอ
พญาลอ (ဗညားလော, ; ถึงแก่กรรม 1538) เสนาบดีผู้ใหญ่ในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี เขาและ พญาเกียรติ์ รวมถึงเสนาบดีผู้ใหญ่คนอื่น ๆ ประสบความสำเร็จในป้องกันการรุกรานจาก อาณาจักรตองอู ถึง 3 ครั้งในช่วงปี ค.ศ. 1534 - 1538 เขาและพญาเกียรติ์เป็นพระอาจารย์ของพระเจ้าสการะวุตพี
พญาลอและพญาเกียรติ์ถูกประหารชีวิตเมื่อ ค.ศ. 1538 ตามพระบัญชาของพระเจ้าสการะวุตพีโดยหลงเชื่อข้อมูลเท็จจากฝ่ายตองอู จากนั้นไม่นานหงสาวดีก็ถูกตองอูตีแตกในปลายปี ค.ศ. 1538
อ้างอิง
1538
บอร์เนียวเหนือในโอลิมปิกฤดูร้อน 1956
บอร์เนียวเหนือ เข้าร่วมแข่งขันกีฬาโอลิมปิกฤดูร้อนครั้งที่ 16 ค.ศ. 1956 (พ.ศ. 2499) ณ เมืองเมลเบิร์น ออสเตรเลียระหว่างวันที่ 22 พฤศจิกายน – 8 ธันวาคม พ.ศ. 2499 เข้าแข่งขันเป็นครั้งแรกและครั้งเดียว ภายใต้รหัสประเทศ NBO และนักกีฬาบอร์เนียวเหนือยังไม่เคยได้รับเหรียญรางวัลจากกีฬาโอลิมปิก
มหาปรัสถานิกบรรพ
มหาปรัสถานิกบรรพ (, महाप्रस्थानिक पर्व) แปลว่า "บรรพแห่งการผจญภัย" เป็นหนังสือบรรพที่ 17 ของ มหาภารตะ มีเนื้อหาทั้งหมด 3 ตอน ไม่มีบรรพย่อยใด ๆ  นับว่าเป็นบรรพที่สั้นที่สุดในมหาภารตะ เป็นเรื่องราวของยุธิษฐิระสละราชสมบัติและออกผนวชพร้อมเหล่าพี่น้องปาณฑพและนางเทราปตี ทั้งหมดออกจาริกแสวงบุญไปยังที่ต่าง ๆ จนกระทั่งทั้งหมดได้พยายามไต่เขาหิมาลัยเพื่อไปสู่สวรรค์ นอกจากยุธิษฐิระแล้ว ทุกคนล้วนสิ้นชีวิตระหว่างการปีนเขา บรรพนี้มีเนื้อหาต่อเนื่องมาจาก เมาสลบรรพ ส่วนบรรพต่อไปจากนี้คือ สวรรคโรหณบรรพ
เนื้อเรื่องและบรรพย่อย
มหาปรัสถานิกบรรพ มีเนื้อหาทั้งหมด 3 ตอน ไม่มีบรรพย่อยใด ๆ นับว่าเป็นบรรพที่สั้นที่สุดในมหาภารตะ
เมื่อได้เวลาอันสมควรพวกพี่น้องปาณฑพทั้งห้าก็เลิกยุ่งเกี่ยวกับความเป็นไปทางโลก ท้าวยุธิษฐิระสละราชสมบัติยกให้หลานชายของอรชุน คือ เจ้าชายปริกษิตลูกของเจ้าชายอภิมันยุและเจ้าหญิงอุตตระ ซึ่งเป็นเชื้อสายพวกปาณฑพเพียงคนเดียวที่ยังมีชีวิตรอดอยู่ขึ้นครองราชย์เป็นพระราชแคว้นกุรุสืบต่อไป
พี่น้องปาณฑพออกเดินทางไป โดยมีหมาที่ร่วมเดินทางไปด้วยอีกหนึ่งตัว และในที่สุดหมาที่ร่วมเดินทางไปก็ปรากฏตัวจริงให้เห็น นั่นคือธรรมเทพหรือเทพเจ้าแห่งความยุติธรรมแปลงกายมานั่นเอง
คุ้มเจ้าหลวง (นครแพร่)
คุ้มเจ้าหลวง หรือ คุ้มหลวงนครแพร่ (คำเมือง : ) เป็นที่ประทับของเจ้าพิริยเทพวงษ์ เจ้าผู้ครองนครแพร่องค์สุดท้าย และเป็นคุ้มเจ้าหลวงเพียงไม่กี่แห่งในแผ่นดินล้านนาที่เหลืออยู่ในปัจจุบัน ตั้งอยู่ที่ในเขตกำแพงเมืองเก่าแพร่ ตำบลในเวียง อำเภอเมืองแพร่ จังหวัดแพร่
ประวัติ
คุ้มเจ้าหลวง สร้างขึ้นในปี พ.ศ. 2435 โดยเจ้าหลวงพิริยเทพวงษ์ คุ้มแห่งนี้เป็นอาคารโอ่โถง มีประตู หน้าต่างทั้งหมด 72 บาน งดงามด้วยลวดลายฉลุไม้อยู่ด้านบนปั้นลม และชายคาน้ำ เป็นสถาปัตยกรรมสมัยรัชกาลที่ 5 ยุคต้น ซึ่งมีรูปทรงเป็นแบบสถาปัตยกรรมไทยผสมยุโรป หรือทรงขนมปังขิง ซึ่งเป็นที่นิยมในสมัยนั้น และจัดงานฉลองอย่างยิ่งใหญ่ในปีพ.ศ. 2435 คุ้มนี้งดงามใหญ่โตเพราะเงินคงคลังในสมัยเจ้าหลวงพิมพิสารราชานั้นมีมาก ตกมาถึงรุ่นเจ้าพิริยเทพวงษ์ผู้เป็นราชโอรส จึงสามารถสร้างคุ้มใหม่หลังใหญ่ได้ แม้ว่าในปี พ.ศ. 2433 เป็นปีที่เมืองแพร่ฝนแล้งราษฎรทำนาได้หนึ่งส่วน เสียสี่ส่วนต้องเปิดคลังหลวงไปช่วยราษฎรก็ตาม แต่เมืองแพร่ยังมีเงินมากพอที่จะสร้างสถาปัตยกรรมงดงามล้ำค่าหลังนี้ขึ้นมาได้
ในปี พ.ศ. 2445 ได้เกิดความไม่สงบขึ้นในเมืองนครแพร่ ทำให้เจ้าพิริยเทพวงษ์ได้หลีภัยการเมืองไปอยู่เมืองหลวงพระบาง ประเทศลาว และไม่ได้มาอีกจนถึงพิราลัย รัฐบาลสยามจึงได้ยึดราชสมบัติ และคุ้มของเจ้าหลวง และได้ใช้เป็นที่ตั้งของกองทหารม้าจากกรุงเทพฯ ที่ส่งมารักษาความสงบเรียบร้อยในเมืองแพร่อยู่ระยะหนึ่ง บริเวณตรงข้ามคุ้มเจ้าหลวงเคยมีคอกม้าขนาดใหญ่ตั้งอยู่ เมื่อปี พ.ศ. 2454 พระยานิกรกิตติการ ผู้ว่าราชการจังหวัดแพร่คนที่ 4 ได้ย้ายโรงเรียนตัวอย่างเมืองแพร่ โรงเรียนหนังสือไทยตัวอย่างตามพระบรมราโชบายของพระบาทสมเด็จพระจุลจอมเกล้าเจ้าอยู่หัว รัชกาลที่ 5 มาตั้งอยู่ตรงข้ามคุ้มเจ้าหลวง โดยโรงเรียนนี้เมื่อแรกก่อตั้งพระบาทสมเด็จพระจุลจอมเกล้าเจ้าอยู่หัวรัชกาลที่ 5 ทรงโปรดเกล้าฯพระราชทานนามว่า "โรงเรียนเทพวงษ์" ตามนามของเจ้าพิริยเทพวงษ์ผู้ริเริ่มก่อตั้งโรงเรียน เมื่อวันที่ 25 กรกฎาคม พ.ศ. 2443 ต่อมาในปี พ.ศ. 2456 เมื่ออาคารเรียนไม้สักสร้างแล้วเสร็จ ซึ่งได้รับความร่วมมือร่วมใจจากมหาชนชาวเมืองแพร่ทุกหมู่เหล่าเป็นอย่างดีและได้รับบริจาคไม้สัก 100 ท่อน จากเจ้าบุรีรัตน์ (น้อยหนู มหายศปัญญา) กรมการที่ปรึกษาโรงเรียนตัวอย่างเมืองแพร่ พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงโปรดเกล้าฯพระราชทานนามใหม่ว่า "โรงเรียนพิริยาลัย" ลงวันพุธที่ 6 สิงหาคม พ.ศ. 2456 เพื่อเป็นอนุสรณ์แก่เจ้าหลวงนครแพร่องค์สุดท้าย และเป็นพระบรมราชานุสรณ์แห่งพระบาทสมเด็จพระจุลจอมเกล้าเจ้าอยู่หัวรัชกาลที่ 5 แต่ต่อมาโรงเรียนก็ได้ย้ายไปอยู่ที่ถนนยันตรกิจโกศล คือ โรงเรียนพิริยาลัยจังหวัดแพร่ในปัจจุบัน ส่วนคุ้มเจ้าหลวงก็กลายเป็นจวนหรือบ้านพักของผู้ว่าราชการจังหวัดแพร่ จนเมื่อ 5 ธันวาคม พ.ศ. 2547 ได้มอบให้องค์การบริหารส่วนจังหวัดแพร่ เป็นผู้ดูแลได้จัดตั้งเป็นพิพิธภัณฑ์ท้องถิ่นขึ้นจนถึงปัจจุบัน นอกจากนี้ คุ้มเจ้าหลวง หลังนี้ยังเคยใช้เป็นที่ประทับแรมของพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ เมื่อคราวที่เสด็จมาเยี่ยมเยียนราษฎรจังหวัดแพร่ ในระหว่างวันที่ 15 - 17 มีนาคม พ.ศ. 2501 และได้รับพระราชทานรางวัลจากสมเด็จพระเทพรัตนราชสุดาฯ สยามบรมราชกุมารี ให้เป็นสถาปัตยกรรมดีเด่นประเภทอาคารสถาบัน และสาธารณะ ประจำปี 2540 ปัจจุบัน คุ้มเจ้าหลวงเปิดเป็นพิพิธภัณฑ์การเรียนรู้ของนักเรียน นิสิต นักศึกษา และประชาชนทั่วไป เข้าชมเพื่อศึกษาประวัติความเป็นมา โดยไม่เสียค่าเข้าชม
สถาปัตยกรรม
คุ้มเจ้าหลวง เป็นสถาปัตยกรรมสมัยรัชกาลที่ 5 ยุคต้น ซึ่งมีรูปทรงเป็นแบบสถาปัตยกรรมไทยผสมยุโรป หรือทรงขนมปังขิงหลังคามุงด้วยไม้ เรียกว่า "ไม้แป้นเกล็ด" ไม่มีหน้าจั่วเป็นแบบหลังคาเรือนปั้นหยา มีมุขสี่เหลี่ยมยื่นออกมาด้านหน้าของตัวอาคาร หลังคามุขมีรูปทรงสามเหลี่ยม ทั้งปั้นลมและชายคาน้ำรอบตัวอาคารประดับด้วยไม้แกะฉลุสลักลวดลายอย่างสวยงาม เป็นฝีช่างชาวจีนที่มีชื่อเสียงในสมัยนั้น มุขด้านหน้าตัวอาคารแต่เดิมมีบันไดขึ้นลงทั้ง 2 ด้าน คือด้านทิศเหนือและด้านทิศใต้ (ปัจจุบันรื้อออกแล้ว) คงเหลือบันไดขึ้นลงเฉพาะด้านหน้าและด้านหลังเท่านั้น ตัวอาคารสร้างด้วยอิฐถือปูน มี 2 ชั้น ไม่มีการฝังเสาเข็ม แต่ใช้ไม้ซุงท่อน ส่วนใหญ่เป็นไม้แก่น ไม้แดง และไม้เนื้อแข็ง รองรับฐานเสาทั้งหลัง ภายใต้ตัวอาคารซึ่งสูงจากพื้นดินประมาณ 2 เมตร มีห้องสำหรับเก็บข้าวของเงินทองและทรัพย์สมบัติจำนวน 3 ห้อง ห้องกลางเป็นห้องทึบ ส่วนอีก 2 ห้อง ปีกซ้ายและปีกขวา มีช่องสำหรับใส่เงิน ซึ่งห้องใต้ดินสำหรับเก็บสมบัตินี้มักถูกเข้าใจผิดว่าเป็นคุกที่คุมขังนักโทษ ซึ่งในยุคนั้นมีคุกที่ขังนักโทษแยกต่างหากอยู่แล้ว (อยู่ระหว่างศาลากลางกับศาลจังหวัด) ส่วนเครื่องจองจำนักโทษที่จัดแสดงในห้องเพิ่งนำเข้ามาจัดแสดงเมื่อเปลี่ยนเป็นพิพิธภัณฑ์
สโมสรฟุตบอลทีเอ เบญจมราชูทิศ
สโมสรฟุตบอลทีเอ เบญจมราชูทิศ เป็นสโมสรฟุตบอลในประเทศไทย ตั้งอยู่ที่จังหวัดจันทบุรี โดยเป็นสโมสรฟุตบอลจากโรงเรียนเบญจมราชูทิศ จังหวัดจันทบุรี ซึ่งได้สิทธิในการส่งทีมลงแข่งขันในลีกภูมิภาค ดิวิชัน 2จากสโมสรทีเอ ระยองเป็นเวลา 2 ฤดูกาล
ราชรัฐแอนติออก
ราชรัฐแอนติออก (Principality of Antioch) ที่มีอาณาบริเวณบางส่วนที่อยู่ในตุรกีและซีเรียปัจจุบันเป็นนครรัฐครูเสด ที่ก่อตั้งระหว่างสงครามครูเสดครั้งที่ 1 ที่รุ่งเรืองระหว่าง ค.ศ. 1098 ถีงปี ค.ศ. 1268 โดยมีเมืองแอนติออกเป็นศูนย์กลาง
อีเทอร์นอล (วงดนตรี)
อีเทอร์นอล (Eternal) เป็นวงดนตรีอังกฤษหญิงล้วนแนวอาร์แอนด์บี ก่อตั้งวงในปี ค.ศ. 1992 เคยได้รับรางวัลโมโบ ประกอบด้วยสมาชิกพี่น้อง อีสเตอร์และเวอร์นี เบนเนตต์ ร่วมด้วยเคลเล ไบรอันและหลุยส์ เนิร์ดดิง และเป็นหึ่งในวงหญิงล้วยที่ประสบความสำเร็จที่สุดวงหนึ่งในสหราชอาณาจักรตลอดกาล และยังประสบความสำเร็จในระดับนานาชาติ วงมีเพลงติดท็อป 20 อยู่ 15 เพลงในระหว่างปี ค.ศ. 1933-99 มีเพลงแรกคือ "Stay" ที่ติดท็อป 20 ในสหรัฐอเมริกา ทั่วโลกอีเทอร์นอลมียอดขายมากกว่า 10 ล้านชุด
พิพิธภัณฑ์สัตว์น้ำจอร์เจีย
พิพิธภัณฑ์สัตว์น้ำจอร์เจีย (Georgia Aquarium) ตั้งอยู่ที่เมืองแอตแลนตา รัฐจอร์เจีย ในบริเวณ Pemberton Palace จัดว่าเป็น Aquarium ที่ใหญ่ที่สุดในโลก ด้วยปริมาณน้ำมากกว่า 8.1 ล้าน US gallons จัดแสดงสัตว์มากกว่า 100,000 ตัวจาก 500 ชนิด ตัวอย่างสัตว์ที่มีชื่อเสียงของ Aquarium คือ ฉลามวาฬสี่ตัว วาฬเบลูกาสามตัว และกระเบนราหูสองตัว
Aquarium มีเงินบริจาคจาก Bernie Marcus ผู้ร่วมก่อตั้ง Home Depot จำนวน 250 ล้านเหรียญเป็นเงินลงทุนส่วนใหญ่ สร้างบนพื้นที่ 20 เอเคอร์ทางเหนือของ Centennial Olympic Park ในใจกลางเมืองแอตแลนตา Marcus กล่าวไว้ว่างานรับประทานอาหารค่ำฉลองวันเกิดปีที่ 60 ที่ Monterey Bay Aquarium เมื่อ พ.ศ. 2533 เป็นหนึ่งในแรงบันดาลใจในการสร้าง Aquarium ที่แอตแลนตา
ประวัติ
เมื่อเดือนพฤศจิกายน พ.ศ. 2544 Bernard Marcus ได้ประกาศความคิดที่จะสร้าง Aquarium ขึ้นที่แอตแลนตา เพื่อส่งเสริมการศึกษาและความเติบโตทางเศรษฐกิจ Marcus และ Billi ภรรยา ได้ไปเยี่ยมชม Aquarium 56 แห่งใน 13 ประเทศเพื่อวิจัยและออกแบบโครงสร้าง และได้บริจาคเงินจำนวน 250 ล้านเหรียญเพื่อเป็นทุนก่อสร้าง ต่อมาบริษัทชั้นนำต่างๆ เช่น Coca-Cola Company, Turner Broadcasting, Home Depot, UPS, AirTran Airways, BellSouth, Georgia Pacific, Time Warner, SunTrust และ Southern Company ได้สนับสนุนด้านการเงินรวมเป็นเงิน 40 ล้านเหรียญ เงินบริจาคเหล่านี้ทำให้ Aquarium สามารถเปิดได้โดยไม่มีหนี้สิน
ใน พ.ศ. 2545 Marcus ได้ว่าจ้าง Jeff Swanagan ซึ่งขณะนั้นเป็นประธานกรรมการบริหารของ Florida Aquarium ให้มาเป็นลูกจ้างคนแรกของ Georgia Aquarium Swanagan เคยมีผลงานในการแก้ไขปัญหาทางการเงินของ Florida Aquarium ขณะดำรงตำแหน่งประธานกรรมการบริหาร Swanagan ได้มาเป็น Founding president และผู้อำนวยการบริหาร และมีบทบาทสำคัญในการสร้าง Aquarium โดยควบคุมดูแลการก่อสร้างในทุกด้าน ตั้งแต่การออกแบบโครงสร้าง ไปจนถึงการจัดหาสัตว์ที่จะนำมาจัดแสดง
หลังจากก่อสร้างนาน 27 เดือน พิพิธภัณฑ์สัตว์น้ำจอร์เจียก็ได้เปิดให้ผู้ถือบัตรเข้าชมรายปีได้เข้าชมเมื่อวันที่ 21 พฤศจิกายน พ.ศ. 2548 และเปิดให้ประชาชนทั่วไปเข้าชมเมื่อวันที่ 23 พฤศจิกายน พ.ศ. 2548 ประกอบด้วยตู้จัดแสดงสัตว์จำนวน 60 ตู้ พื้นที่ ball room 1,520 ม.² ครัวบริการอาหารสองแห่ง ร้านขายของที่ระลึกต่างๆ โรงภาพยนตร์ 4-D ห้องอาหาร และที่จอดรถ ค่าเข้าชมสำหรับผู้ใหญ่คนละ $26 นักศึกษาคนละ $21.50 และเด็กคนละ $19.50 จัดว่าเป็นพิพิธภัณฑ์สัตว์น้ำที่มีค่าเข้าชมแพงที่สุดแห่งหนึ่งในสหรัฐอเมริกา กระนั้นก็ยังมีผู้เข้าชมมากกว่าที่คาดการณ์ไว้มาก โดยมีผู้เข้าชมครบหนึ่งล้านคนในวันที่ 1 มีนาคม พ.ศ. 2549 หลังจากเปิดวันแรกเพียง 98 วัน ในปีแรกสามารถจำหน่ายบัตรรายปีได้มากกว่า 290,000 ใบ ก่อนที่จะเลิกจำหน่ายไป (Jeff Swanagan ผู้อำนวยการบริหาร ได้ให้เหตุผลว่า เพื่อป้องกันไม่ให้เกิดบรรยากาศ "private club") พิพิธภัณฑ์สัตว์น้ำจอร์เจียมีผู้เข้าชมครบสามล้านคนในวันที่ 24 สิงหาคม พ.ศ. 2549 ห้าล้านคนในวันที่ 23 พฤษภาคม พ.ศ. 2550 และสิบล้านคนในวันที่ 25 มิถุนายน พ.ศ. 2552
Jeff Swanagan ดำรงตำแหน่งประธานและผู้อำนวยการบริหารพิพิธภัณฑ์สัตว์น้ำจอร์เจียจนถึง พ.ศ. 2551 ก่อนที่จะไปร่วมบริหารสวนสัตว์โคลัมบัส Anthony Godfrey ได้เข้าดำรงตำแหน่งประธานต่อมา ซึ่งแรกเริ่มนั้น Swanagan ได้ว่าจ้าง Godfrey ให้เป็นประธานฝ่ายการเงินของพิพิธภัณฑ์สัตว์น้ำเมื่อ พ.ศ. 2547
Collection
พิพิธภัณฑ์สัตว์น้ำจอร์เจียจัดแสดงปลาและสัตว์ทะเลอื่นๆ 100,000-120,000 ตัว จากกว่า 500 ชนิด เมื่อวันที่ 14 มิถุนายน พ.ศ. 2548 จำนวนตัวอย่างสัตว์ทั้งหมดถูกเปิดเผย โดยอ้างอิงจากคำกล่าวของ Marcus ใน Atlanta Journal-Constitution ว่า "ผมได้บอกว่าเรามีสัตว์น้ำมากกว่า 55,000 ตัว แต่ไม่เคยบอกว่ามีอีกมากกว่าเท่าไร" โดยก่อนหน้านั้นเคยมีรายงานว่ามีสัตว์ตัวอย่างมากกว่า 55,000 ตัว สัตว์น้ำต่างๆถูกขนส่งมาจากไต้หวันทาง MD-11 โดย UPS ในตู้ 42 ใบ UPS ได้สนับสนุนค่าขนส่งเป็นจำนวนมากกว่า $200,000
สัตว์ตัวอย่างที่มีชื่อเสียงที่สุดในพิพิธภัณฑ์คือ ฉลามวาฬสี่ตัวจากไต้หวัน ชื่อว่า ราล์ฟ, นอร์ตัน, อลิซ และทริกซี ตั้งชื่อตามตัวละครหลักใน The Honeymooners ราล์ฟตายด้วยอาการเยื่อบุช่องท้องอักเสบเมื่อวันที่ 11 มกราคม พ.ศ. 2550 และนอร์ตันตายเมื่อวันที่ 13 มิถุนายน พ.ศ. 2550 โดยทางพิพิธภัณฑ์ได้ตัดสินใจกระทำการุณยฆาตหลังจากเริ่มมีอาการว่ายน้ำได้ผิดปกติและไม่กินอาหาร ราล์ฟและนอร์ตันอยู่ที่พิพิธภัณฑ์มาตั้งแต่เริ่มเปิดให้เข้าชม ต่อมาได้นำอลิซและทริกซีเข้ามาเมื่อวันที่ 3 มิถุนายน พ.ศ. 2549
พิพิธภัณฑ์สัตว์น้ำจอร์เจียเป็นสถานแสดงพันธุ์สัตว์น้ำที่ไม่ได้อยู่ในเอเชียเพียงแห่งเดียวที่จัดแสดงฉลามวาฬ โดยจัดแสดงในตู้ขนาด 24,000 ม³ และส่วนอื่นๆของพิพิธภัณฑ์ได้ออกแบบให้อยู่รอบตู้จัดแสดงฉลามวาฬนี้ ฉลามวาฬจากไต้หวันเหล่านี้ผ่านการควบคุมดูแลโดย Jeff Swanagan และเจ้าหน้าที่ชีววิทยา และถูกเก็บเป็น "ความลับสุดยอด" การเคลื่อนย้ายต้องใช้ทั้งอากาศยาน รถบรรทุก และเรือขนาดใหญ่เพื่อขนส่งมายังแอตแลนตา ฉลามวาฬทั้งสี่ตัวถูกนำเข้ามาตาม Individual fishing quota ของไต้หวัน ซึ่งทางไต้หวันได้ยกเลิกไปนับแต่นั้นมา โดยตามโควตานี้ ถ้าฉลามวาฬเหล่านี้ไม่ถูกทางพิพิธภัณฑ์จัดซื้อไป จะถูกฆ่าและกินเนื้อ
เมื่อวันที่ 25 พฤษภาคม พ.ศ. 2550 Fisheries Agency ของไต้หวันได้ประกาศว่า ทางพิพิธภัณฑ์ได้รับอนุญาตให้จัดซื้อฉลามวาฬอีกสองตัว ก่อนที่ไต้หวันจะประกาศห้ามจับฉลามวาฬใน พ.ศ. 2551 เมื่อวนที่ 1 มิถุนายน พ.ศ. 2550 ฉลามวาฬสองตัวก็มาถึงพิพิธภัณฑ์ ทั้งสองตัวถูกจับเมื่อต้น พ.ศ. 2550 ตัวหนึ่งตั้งชื่อว่า Taroko ตามชื่ออุทยานแห่งชาติ Taroko Gorge และอีกตัวหนึ่งตั้งชื่อว่า Yushan ตาม Jade Mountain ในไต้หวัน
ปัจจุบันพิพิธภัณฑ์แห่งนี้เป็นหนึ่งในสองพิพิธภัณฑ์สัตว์น้ำในสหรัฐอเมริกาที่จัดแสดง Great hammerhead โดยอีกที่หนึ่งคือ Adventure aquarium และยังจัดแสดงวาฬ beluga ขนาดยาวสามเมตรจำนวนห้าตัว เป็นเพศผู้สองตัว ชื่อว่า Nico และแกสเปอร์ ถูกช่วยเหลือมาจากสวนสนุกในเม็กซิโกซิตีที่ซึ่งทั้งสองอาศัยอยู่ใต้รถไฟเหาะ แกสเปอร์ตายโดยการุณยฆาตเมื่อวันที่ 2 มกราคม พ.ศ. 2550 เนื่องจากมีน้ำหนักน้อย มีรอยโรคผิวหนัง และโรคกระดูก วาฬเพศเมียที่ชื่อ Marina ตายเมื่อวันที่ 1 ธันวาคม พ.ศ. 2550 โดยคาดว่าตายตามธรรมชาติ (มีอายุ 25 ปี) Nico ตายหลังจากถูกย้ายไปยัง SeaWorld San Antonio ชั่วคราวระหว่างปรับปรุงพิพิธภัณฑ์ โดยคาดว่าตายเมื่อวันที่ 31 ตุลาคม พ.ศ. 2552 วาฬเพศเมียสองตัวที่เหลือคือ นาตาชา และ Maris ได้ขอยืมมาจากพิพิธภัณฑ์สัตว์น้ำนิวยอร์กเพื่อการผสมพันธุ์ พิพิธภัณฑ์แห่งนี้เป็นหนึ่งในหกแห่งในสหรัฐอเมริกาที่มีวาฬ beluga ซึ่งรวมถึงที่ Chicago's Shedd Aquarium ด้วย
ด้วยความพยายามอย่างต่อเนื่องที่จะจัดแสดงสัตว์ทะเลที่พบในสหรัฐอเมริกาได้ยาก พิพิธภัณฑ์ได้ขอกระเบนราหูหนึ่งตัวมาจากพิพิธภัณฑ์สัตว์น้ำใน Durban แอฟริกาใต้ กระเบนตัวนี้มีชื่อว่า "Nandi" ถูกพบติดอยู่กับตาข่ายชายฝั่งที่ใช้ป้องกันฉลาม เจ้าหน้าที่ที่ Durban facility ระบุว่า Nandi โตเกินกว่าที่ Durban facility จะรองรับได้ จึงต้องการให้ย้ายไปยังพิพิธภัณฑ์สัตว์น้ำจอร์เจียที่ใหญ่กว่า Nandi ถูกนำมาจัดแสดงในส่วน Ocean Voyager เป็นครั้งแรกเมื่อวันที่ 25 สิงหาคม พ.ศ. 2551 โดยเป็นกระเบนราหูตัวแรกที่จัดแสดงในสหรัฐอเมริกา และทำให้พิพิธภัณฑ์แห่งนี้เป็นหนึ่งในสี่แห่งในโลกที่มีกระเบนราหู ต่อมาในเดือนกันยายน พ.ศ. 2552 ทางพิพิธภัณฑ์ก็ได้นำกระเบนราหูอีกตัวหนึ่งมาจัดแสดงเพิ่ม
การจัดแสดง
การจัดแสดงสัตว์น้ำแบ่งออกเป็นห้าส่วน แต่ละส่วนจะจัดแสดงสภาพแวดล้อมที่แตกต่างกันไป ได้แก่
ภายในพิพิธภัณฑ์ยังมี "4D" movie "Deepo's Undersea 3D Wondershow" และ  Ocean Voyager – Journey With Giants exhibit hall
อ้างอิง
Cited references
General references
แฮนด์บอลหญิงชิงแชมป์โลก 2023
การแข่งขัน แฮนด์บอลหญิงชิงแชมป์โลก 2023 จะเป็นการแข่งขันชิงแชมป์ครั้งที่ 26 ซึ่งจัดโดยสหพันธ์แฮนด์บอลนานาชาติ (IHF) ตั้งแต่วันที่ 30 พฤศจิกายน ถึง 17 ธันวาคม ค.ศ. 2023 ที่จะร่วมกันจัดโดยประเศเดนมาร์ก, นอร์เวย์ และ สวีเดน และจะเป็นครั้งที่ 3 ในประวัติศาสตร์การแข่งขันแฮนด์บอลที่มีชาติเจ้าภาพจัดการแข่งขันชิงแชมป์ร่วมกัน เป็นครั้งแรกในประเทศสวีเดน และเป็นครั้งแรกที่แข่งขันในสามประเทศ
การคัดเลือกเจ้าภาพ
หลังจากการถอนตัวของประเทศรัสเซีย ประเทศเดนมาร์ก/นอร์เวย์/สวีเดน และฮังการีได้เข้าร่วมการเสนอตัวเป็นเจ้าภาพจัดการแข่งขัน ซึ่งกลุ่มประเทศนอร์ดิก ทั้งสามได้รับคัดเลือกจากสภาไอเอชเอฟ ในการประชุมที่จัดขึ้นใน ปารีส, ประเทศฝรั่งเศส เมื่อวันที่ 28 มกราคม ค.ศ. 2017
สนามแข่งขัน
การเสนอตัวเป็นเจ้าภาพร่วมของกลุ่มประเทศนอร์ดิก มีเมืองเจ้าภาพและสนามแข่งขันรวมกัน 6 แห่งต่อไปนี้:
สันนิบาตสาวเยอรมัน
สันนิบาตสาวเยอรมัน (Bund Deutscher Mädel ย่อ: BDM ) เป็นสมาคมฝ่ายสตรีในองค์การยุวชนฮิตเลอร์ของพรรคนาซี ถือเป็นองค์กรสตรีเพียงองค์กรเดียวที่ถูกต้องตามกฎหมายในประเทศเยอรมนี
สันนิบาตสาวเยอรมันมีต้นกำเนิดตั้งแต่ทศวรรษที่ 1920 โดยมีชื่อเมื่อก่อตั้งว่า แมดเชินชาฟเทิน (Mädchenschaften) หรือเป็นที่รู้จักในชื่อ สมาคมสตรีแห่งยุวชนฮิตเลอร์ (Schwesternschaften der Hitler-Jugend) ต่อมาในค.ศ. 1930 สมาคมได้ถูกจัดตั้งเป็นสาขาหนึ่งขององค์การยุวชนฮิตเลอร์ โดยมีชื่ออย่างเป็นทางการว่า สันนิบาตสาวเยอรมันแห่งยุวชนฮิตเลอร์ (Bund Deutscher Mädel in der Hitler-Jugend) อย่างไรก็ตาม ในช่วงแรกสมาคมนี้ไม่ได้มีสมาชิกมากนัก จนกระทั่งเมื่อพรรคนาซีขึ้นครองอำนาจเบ็ดเสร็จในเดือนมกราคม ค.ศ. 1933 ก็มีจำนวนสมาชิกเพิ่มขึ้นอย่างรวดเร็ว
เด็กหญิงชาวเยอรมันจะเข้าเป็นสมาชิกในสันนิบาตเด็กหญิง (Jungmädelbund ยุงแมเดลบุนด์) ระหว่างอายุ 10-14 ปี และควรจะเข้าเป็นสมาชิกในสันนิบาตสาวเยอรมันระหว่างอายุ 14-18 ปี ต่อมาในค.ศ. 1938 ได้เพิ่มอีกหนึ่งขั้นสมาชิกเข้ามาสำหรับผู้ที่มีอายุระหว่าง 17-21 ปีเรียกว่าสมาคมโฉมงามและผู้ศรัทธา (Glaube und Schönheit) ซึ่งจะคอยฝึกและสอนหญิงสาวเหล่านี้ให้พร้อมสำหรับการแต่งงาน, การมีสุขภาพดี, การใช้ชีวิตในประเทศ และเป้าหมายในหน้าที่การงานในอนาคต รวมถึงการมีบุตรในวัยอันควร หรือโดยสรุปคือเปรียบเสมือนโรงเรียนหรือวิทยาลัยสตรี
สมาชิกในสันนิบาตสาวเยอรมันจะพ้นจากสมาชิกสภาพเมื่อมีอายุสามสิบปีบริบูรณ์ หรือเมื่อสมรส หรือเมื่อมีบุตร
จัตุรัส 27 เมยาซียา
จัตุรัส 27 เมยาซียา (ሜያአዚያ 27 አደባባይ; Meyazia 27 Square; 27 Miyazya Square) หรือจัตุรัส 5 พฤษภาคม (5 May Square) หรือเรียกกันทั่วไปว่า อาราตกีโล (Arat Kilo) เป็นทางแยกและย่านโดยรอบที่มีความสำคัญทางประวัติศาสตร์ ตั้งอยู่ในอาดดิสอาบาบา ประเทศเอธิโอเปีย เป็นจุดตัดระหว่างถนน 4 สาย คือ ถนนอาดวา (Adwa St), ถนนกษัตริย์จอร์จที่หก (King George VI St), ถนนพระราชินีเอลิซาเบธที่สอง (Queen Elizabeth II St) และ ถนนพัฒนาผ่านความร่วมมือ (Development Through Cooperation Ave) ชื่อของจัตุรัสหมายถึงวันที่ 27 พฤษภาคม (Miyazya) วันที่ซึ่งอาดดิสอาบาบาตกอยู่ภายใต้การยึดครองของอิตาลีในปี 1936 และ 5 พฤษภาคม ซึ่งคือวันที่ได้รับการปลดปล่อยเมื่อปี 1941 รอบ ๆ จัตุรัสเป็นที่ตั้งของอาคารที่ทำการรัฐบาลและมหาวิทยาลัยอาดดิสอาบาบา
เสาโอเบลิสก์ตรงกลางจัตุรัสสร้างขึ้นเพื่อระลึกถึงการขึ้นครองราชย์ของ Atse Haile Selassie ในปี 1930 แต่ต่อมาได้ถูกรื้อถอนไปในปี 1936 ภายหลังตกอยู่ภายใต้การปกครองของอิตาลีฟาสซิสต์ และสร้างขึ้นใหม่หลังได้รับการปลดปล่อย ภายหลังเกิดการปฏิวัติเอธิโอเปีย เดร์ก ได้ทำการรื้อถอนภาพที่สื่อถึงจักรพรรดิ Haile Selassie ออกจากอนุสาวรีย์ และภายหลังสวครามกลางเมืองสิ้นสุดก็ได้ทำนุบำรุงอนุสรณ์นี้ขึ้นใหม่อีกครั้ง
จอมโจรกู้แผ่นดินเดือด
จอมโจรกู้แผ่นดินเดือด (Robin Hood) เป็นภาพยนตร์แนวโลดโผนแนวผจญภัย กำกับโดย ริดลีย์ สก็อตต์ นำแสดงโดย รัสเซล โครว์ เคต บลานชตต์ แมทธิว แม็กเฟเดียน มาร์ก สตรอง  เข้าฉายในประเทศไทยวันที่ 13 พฤษภาคม, พ.ศ. 2553  ความยาว 141 นาที
เนื้อเรื่อง
โรบินฮู้ด นำเสนอเรื่องราวชีวิตของนักแม่นธนู ที่แต่เดิมเคยสนใจแต่เรื่องการเอาตัวเองให้รอดเท่านั้น จากการเป็นทหารประจำกองทัพของพระเจ้าริชาร์ดที่สู้รบกับฝ่ายฝรั่งเศส เมื่อพระเจ้าริชาร์ดสิ้นชีพ โรบินเดินทางไปยังเมืองน็อตติ้งแฮม เมืองที่กำลังทุกข์ยากจากการคอรัปชั่นของนายอำเภอจอมกดขี่ข่มเหง และการเก็บภาษีอย่างไม่เป็นธรรม ที่นั่น โรบินตกหลุมรักม่ายสาว เลดี้แมเรี่ยน (เคต แบลนเชตต์) หญิงสาวที่เกิดความกังขาในตัวตนและแรงจูงใจของชายหนุ่มจากป่าลึกผู้นี้ ด้วยหวังว่าจะได้หัวใจของแม่หญิงแมเรี่ยน และช่วยหมู่บ้านเอาไว้ โรบิน (รัสเซล โครว์) ได้รวบรวมแก๊งค์ที่มีฝีมือในการสู้รบขึ้นมา พวกเขาได้ร่วมมือกันปล้นสดมภ์คนรวยเพื่อชดเชยต่อความไม่เป็นธรรมภายใต้การปกครองของนายอำเภอโฉด เพราะประเทศชาติอ่อนแอจากการสู้รบนานหลายทศวรรษ รวมถึงการปกครองอย่างไร้ประสิทธิภาพของกษัตริย์องค์ใหม่ และความอ่อนแอ จนถึงการก่อจลาจลจากภายในและภัยศึกจากภายนอก โรบินและแก๊งค์โจรของเขาตั้งใจที่จะเผชิญหน้ากับการผจญภัยที่ยิ่งใหญ่ขึ้น ชายที่ไม่น่าจะกลายมาเป็นฮีโร่ได้ รวมถึงพันธมิตรของเขารวมกำลังกันปกป้องประเทศชาติจากการเกิดสงครามกลางเมืองนองเลือด และคืนความรุ่งโรจน์ให้กับอังกฤษอีกครั้ง
ยมกปกรณ์อรรถกถา
ยมกปกรณ์อรรถกถา เป็นคัมภีร์อธิบายยมกปกรณ์ ในพระอภิธรรมปิฎก ซึ่งยมกปกรณ์นี้ว่าด้วยธรรมที่เป็นคู่ ประกอบด้วย 1.) มูลยมก คือ ธรรมเป็นคู่อันเป็นมูล 2.) ขันธยมก คือ ธรรมเป็นคู่ คือขันธ์ 3.) อายตนะยมก คือ ธรรมเป็นคู่คือสังขาร 4.) ธาตุยมก คือ ธรรมเป็นคู่คือธาตุห้า 5.) สัจจยมก คือ ธรรมเป็นคู่คือสัจจะ 6.) สังขาร คือ ธรรมเป็นคู่คือสังขาร 7.) อนุสสัยยมก คือ ธรรมเป็นคู่คืออนุสัย (กิเลสอันนอนเนื่องด้วยในสันดาน) รวมถึง 8.) จิตตยมก คือ ธรรมเป็นคู่คือจิต 9.) ธัมมยมก คือ ธรรมเป็นคู่คือธรรม และ 10.) อินทรียยมก คือ ธรรมเป็นคู่คืออินทรีย์
การจำแนกเป็นคู่ๆ นี้ เป็นไปตามอำนาจของยมก หรือธรรมที่ถูกจำแนกเป็นคู่ๆ ทั้ง 10 ประการ มีลักษณะเป็นการถามถึงลักษณะของธรรมหนึ่ง แล้วตอบด้วยธรรมที่มีลักษณะเป็นคู่กับธรรมนั้นๆ ดังในอรรถกถาอธิบายว่า "ในยมกทั้ง 10 อย่างนี้ ยมกหนึ่งๆ ชื่อว่าคู่ เพราะแสดงไว้ด้วยอำนาจของยมกทั้งหลาย คือคู่ ด้วยประการฉะนี้ ปกรณ์นี้ทั้งหมด พึงทราบว่า ชื่อว่ายมก เพราะรวบรวมคู่ทั้งหลายเหล่านี้ไว้"
ผู้เขียน
ยมกปกรณ์อรรถกถา รจนาขึ้นโดยพระพุทธโฆสะ หรือ พระพุทธโฆษาจารย์ ดังปรากฏในนิคมคาถาว่า "ข้าพเจ้า (พระพุทธโฆษาจารย์) ปรารภอรรถกถาแห่งปกรณ์ยมกนั้น เพื่อแสดงวิธีกำหนดพระบาลีและนัยแห่งอรรถในคำปุจฉาวิสัชนา" ซึ่งยมกปกรณ์อรรถกถา เป็นส่วนหนึ่งของปัญจปกรณัฏฐกถา หรือ อรรถกถาอธิบายปกรณ์ทั้ง 5 เล่มหลังของพระอภิธรรมปิฎก อย่างไรก็ตาาม มีผู้ตั้งข้อสังเกตว่า ปัญจปกรณัฏฐกถาอาจมีผู้แต่งและเพิ่มเติมตรวจทานร่วมกันหลายท่านในลักษณะเป็นคณะทำงานร่วมกัน
เนื้อหา
หลังจากการยกศัพท์แล้ว อาจมีการตั้งบทปุจฉา-วิสัชชนา (ถามตอบ) ความนัยของศัพท์ที่มีความลึกซึ้งในทางธรรม เช่น จากที่ทรงตรัสว่า สพฺเพ เต ธมฺมา กุสลา (ธรรมเหล่านั้นทั้งหมดเป็นกุศล) ผู้แต่งได้ตั้งคำถามต่อว่า "ถามว่า เพราะเหตุไร?" จากนั้นจึงตั้งคำตอบว่า "ตอบว่า เพราะไม่มีเนื้อความแปลกกัน ก็เมื่อจะทำการปุจฉาว่า กุสลมูเลน เอกมูลา (แปลว่า) มีมูลเป็นอันเดียวกันกับกุศลมูลหรือ ดังนี้ พึงทำการวิสัชชนาตามนัยที่กล่าวแล้วในหนหลังว่า มูลานิ ยานิ เอกโต อุปฺปชฺชนติ (แปลว่า) มูลทั้งหลายเหล่าใดเกิดขึ้นคราวเดียวกัน ก็เมื่อความแปลกกันแห่งเนื้อความไม่มีอยู่ เหตุนั้น พระองค์จึงไม่ทรงกระทำการถามอย่างนั้น แต่ทรงกระทำการถามอย่างนี้แม้ในมูลนัย" เป็นต้น
อาโรน (เซนต์เซย์ย่า)
อาโรน เป็นตัวละครจากการ์ตูนญี่ปุ่นเรื่องเซนต์เซย์ย่า ภาค The Lost Canvas จ้าวนรกฮาเดสโดยเป็นร่างทรงของฮาเดส
บทบาท
ผีฮาเดส(เกิดเป็นน้องชายของแพนโดราเกิดในวันคริสต์มาส) แต่ว่าถูกเมฟิสโตเฟเลส โยมะลักพาตัวไปทันทีที่เกิดและนำไปใส่ในร่างของทารก(อาโรน)ของครอบครัวบาทหลวงในอิตาลี กับมีซาชาเป็นน้องสาว แต่หลังจากนั้นพ่อแม่ก็ได้เสียชีวิตลง 2 พี่น้องอยู่ในสถานเลี้ยงเด็กกำพร้าและได้พบกับเพกาซัส เท็มมะและได้เป็นเพื่อนกัน แต่ต่อมา ซาช่าก็ถูกพาตัวไปเป็นอาธีน่า หลายปีต่อมา วันนึงพบแพนโดร่าถูกใส่จี้ที่เป็นสัญลักษณ์ร่างสถถิตของฮาเดสกับถูกปลุกพลังของฮาเดส เท็มมะก็ออกไปเป็นเซนต์ ช่วง 2 ปี ที่เท็มมะจากไป ตนคือจิตกรชื่อดัง แต่วาดรูปใครหรือสิ่งใดต้องมีอันเป็นไป แล้วก็ถูกแพนโดรากับฮิปนอสกล่อมไปว่า ความตายเป็นการปลดปล่อย จึงยอมเป็นร่างทรงของฮาเดสนำทัพเปิดศึกเทพยุทธ์สังหารหมู่คนในเมืองจนหมดและสังหารเท็มมะด้วย แต่เท็มมะก่อนตายก็ได้กระชากมาลัยดอกไม้ที่ซาชาถักให้ได้ปิดผนึกพลังของฮาเดสไว้จนขาด ผนึกคลายทำให้สีผมบลอนด์ของตนเปลี่ยนเป็นสีดำ แสดงว่ากลายเป็นฮาเดสโดยสมบูรณ์ แต่จิตใจของตนก็ยังไม่หายไป แกล้งรับบทเป็นเป็นฮาเดสใช้พลังฆ่าาคนตามแนวคิดผิดๆของแพนโดรากับฮิปนอส ว่าความตายคือการปลดปล่อย(สาเหตุที่ไม่ถูกยึดโดยสมบูรณ์แม้ผมเป้นสีดำ เพราะถูกใส่พวงมาลัยของอาธีน่าที่ซาชาถักให้นานพอจะควบคุมได้)และได้พบกับเท็มมะในยมโลกพร้อมชวนร่วมทัพยมโลก แต่เท็มมะปฏิเสธกับจะพาตนกลับมาให้ได้ กับตนบุกเดี่ยวไปแซงค์ทัวรี่ในฐานะฮาเดสเกือบเสียท่า(โอกาสเดียวที่ไล่ผีฮาเดสออกจากร่างเพื่อยุติสงครามทันที)แต่แพนโดร่ามาช่วยทัน และจัดการกับซาจิทาริอัส ชิจิฟอสและบอกกับกองทัพอาธีน่าว่าจะมอบภาพLost canvasให้โลก พอวาดภาพนี้เสร็จ ทุกชีวิตบนโลกตาย ต่อมาถูกแพนโดราขังในส่วนลึกสุดของสุบินโลก เพื่อให้มีสมาธิวาดต่อ กับกันไม่ให้หนี
แต่ฮิปนอสจับได้ว่าตนสะกดฮาเดสในตื่น กับปลุกผีฮาเดสยึดร่าง จนคิดว่าการตายคือพิพากษา พอเทพแฝดถูกผนึก จึงฆ่าฮาเคร กับหลอกทัพอาธีน่าว่าเขตอาคมคลายจนทัพอาธีน่าล้มตายไปมากมาย กับจัดการไลบร้า โดโก(โดโกถ่วงเวลาให้ชิออนพาพวดเท็มมะหนี)ตนนำทัพทิ้งปราสาทย้ายไปบนลอสท์แคนวาส ตอนปะทะกับทัพอาธีน่าที่จามิล ลงมาจากลอสท์แคนวาสเพื่อหมายสังหารการูด้า ไออาคอสที่แพ้ศึก แต่เท็มมะกับซาชาโผล่มา ตนถูกเลือดของอาธีน่าจนเกือบเสียท่า(เพราะโดนเลือดอาธีน่าสติอาโรนจึงกลับมาคุมพลังฮาเดสได้ต่อ) แต่แพนโดร่ามาช่วยทัน จึงกลับลอสท์แคนวาส ใช้เส้นผมของซาชาปิดผนึกพลังของอาธีน่าไว้ กับรวบรวมทัพยมโลกทั้งหมดกับวาดภาพฆ่าทิ้งหมดเปิดเผยตัวตนออกมา ทำให้แพนโดราหนีไปและต่อต้านตน นอกจากนี้ ราดาแมนทีสยังก่อกบฏเพราะรู้ว่าตนอ้างใช้พลังฮาเดส แม้ตนชนะ แต่รามาแมนทีสพังรูปผนึกพลังอาธีน่า หลังจากนั้นเท็มมะและซาชามาสู้ตัดสินกับตน เท็มมะชนะ กับโดโกและชิออนเรียกผีโกลด์เซนต์ไล่ผีออกจากร่างตนสำเร็จ จากนั้นเท็มมะ อาโรน และซาชา ทั้ง 3 จึงได้ไปตัดสินกับผีฮาเดสอีกทีที่ปราสาทดวงดาวหลังสุดท้าย ทั้ง 3 สละชีวิตเพื่อผนึกzuฮาเดสและปิดศึกเทพยุทธ์ลงในที่สุด แต่ทั้ง 3 ก็เสียชีวตลงไป
อ้างอิง
มะซะมิ คุรุมะดะ-ชิโอริ เทชิโรงิ,เซนต์เซย์ย่า เดอะลอสท์แคนวาส เล่มที่1-25,สำนักพิมพ์วิบูลย์กิจ,2549-2554
ตระกูลเจ้า (สแลง)
ที่มา
ในัวนที่ 19 ธันวาคม 2015 บัญชีสาธารณะหนึ่งบนวีแชตเผยแพร่บทความ "ข้อพิพาทระหว่างว่านเกอกับเป่าเหน็ง: ฉากหน้าเป็นคนป่า ฉากหลังเป็นคนตระกูลเจ้า" (The argument between Vanke and Baoneng: Barbarians in the front, and the Zhao family in the shadow) ซึ่งแบ่งระดับชั้นของตลาดทุนในจีนเป็นสี่ขั้น: ผู้ลงทุนในการค้า (retail investor), นายธนาคาร (banker), ผู้ปกครองด้วยอำนาจเงิน (plutocrat) และ คนตระกูลเจ้า (Zhao family) ซึ่งอยู่ลำดับสูงสุด ส่วน "คนป่า" หมายถึงคนที่ร่ำรวยแต่ไม่มีอำนาจ บทความนี้เป็นจุดเริ่มต้นให้คำว่า "ตระกูลเจ้า" กลายเป็นที่นิยมขึ้นมาในวงกว้าง
รูปต่อยอด
หลังคำนี้แพร่กระจายอย่างรวดเร็ว ก็ปรากฏรูปแบบต่อยอดของคำนี้มากมาย เช่น:
สวรรคโรหณบรรพ
เนื้อเรื่อง และบรรพย่อย
สวรรคโรหณบรรพ มีเนื้อหาทั้งหมด 6 ตอน ไม่มีบรรพย่อยใด ๆ นับว่าเป็นบรรพที่สั้นที่สุดอีกบรรพหนึ่งในมหาภารตะ
ตระกูลเจ้า (สแลง)
รูปต่อยอด
นอกจากนี้ยังมีการใช้ประโยค "แกคิดว่าแกคู่ควรกับนามสกุลเจ้าหรอ" เพื่อแหย่และตอบโต้กลุ่มพรรคห้าสิบสลึงด้วย
สวรรคโรหณบรรพ
เนื้อเรื่อง และบรรพย่อย
ในขณะที่พระอินทร์ได้ให้สัญญากับยุธิษฐิระว่าจะให้เดินทางไปสวรรค์ โดยยังไม่ตายเหมือนกับคนทั่วไป เพื่อให้ได้ร่วมสมทบกับพี่น้องปาณฑพคนอื่น ๆ และพระนางเทราปตีในสวรรค์ได้ในที่สุด
ยุธิษฐิระที่เดินทางเพื่อไปสู่สรวงสวรรค์ สามารถบรรลุถึงสวรรค์ได้ในที่สุด ที่นั่นยุธิษฐิระต้องแปลกใจเป็นอันมากเมื่อเห็นทุรโยธน์นั่งอยู่บนบัลลังก์ แต่กลับไม่เห็นพี่น้องปาณฑพและพระนางเทราปตี ยุธิษฐิระถามว่าพวกนั้นไปไหนกัน และได้รับการชี้นำให้เดินทางไปสู่ปรโลกและได้เห็นภาพของพี่น้องปาณฑพ และพระนางเทราปทีต้องตกนรกรับผลกรรมด้วยความทุกข์ทรมานเป็นอันมาก
ยุธิษฐิระตัดสินใจที่จะอยู่ในนรกร่วมกับพี่น้องของตนไม่ยอมอยู่บนสวรรค์ มาถึงจุดนี้พระอินทร์ก็ปรากฏตัว และบอกให้ยุธิษฐิระทราบว่าภาพที่เห็นทั้งหมดนั้นเป็นเพียงมายาภาพหลอนเพื่อทดสอบความตั้งใจจริงของยุธิษฐิระเท่านั้น พร้อมกับนำตัวยุธิษฐิระขึ้นสู่สวรรค์ ที่นั่นยุธิษฐิระได้พบกับพี่น้องปาณฑพที่เหลืออีกสี่คนและพระนางเทราปตี และจบลงด้วยการเปิดเผยความจริงว่าพระนางเทราปตีแท้ที่จริงแล้ว เป็นอวตารของพระลักษมีพระชายาของพระวิษณุหรือพระนารายณ์ ส่วนบรรดาวีรบุรุษในสงครามที่ทุ่งกุรุเกษตรแต่ละคนนั้นแท้ที่จริงแล้ว เป็นเทพองค์ต่าง ๆ ที่จุติลงไปเกิด เรื่องราวทั้งหมดจึงจบลงบริบูรณ์ ด้วยประการฉะนี้
วีลแบโร (หุ่นยนต์)
วีลแบโร (Wheelbarrow) เป็นหุ่นยนต์ควบคุมระยะไกลที่มีความสำคัญ ซึ่งได้รับการออกแบบในปี ค.ศ. 1972 สำหรับการใช้งานโดยทีมทำลายล้างวัตถุระเบิดแห่งกองทัพอังกฤษ ที่ซึ่งปฏิบัติการในไอร์แลนด์เหนือ (กองทหาร 321 อีโอดี), สหราชอาณาจักรแผ่นดินใหญ่ (กองทหาร 11 อีโอดี) และประเทศอิรัก ซึ่งหุ่นยนต์กว่า 400 ตัวได้ถูกทำลายในปฏิบัติการ และได้รับการพิจารณาว่ามีส่วนในการช่วยชีวิตมนุษย์ได้หลายร้อยคน
แนวคิดดังกล่าวได้รับการผลักดันโดยพันตรี อาร์เจดับเบิลยู ‘แพท’ แพตเตอร์สัน (ค.ศ. 1924 – 2003) หลังจากในเหตุการณ์สมัยหนึ่ง (ค.ศ. 1971 – 72) เมื่อเหล่าสรรพาวุธทหารบก (อาร์เอโอซี) ได้สูญเสียเจ้าหน้าที่เอทีโอ (เจ้าหน้าที่ทางเทคนิคอาวุธยุทธภัณฑ์) ไปแปดนายระหว่างเข้าปฏิบัติหน้าที่ในไอร์แลนด์เหนือ โดยมีอัตราการถดถอยของเจ้าหน้าที่ที่น่าตกใจเนื่องด้วยตัวเลือกที่สามารถใช้สำหรับผู้ปฏิบัติการที่ต้องเผชิญกับระเบิดแสวงเครื่องมีอยู่อย่างจำกัด
ในฐานะหัวหน้าแห่งโรงเรียนทำลายล้างวัตถุระเบิดแห่งอาร์เอโอซี (หน่วยซีเอดี ไคน์ตัน, วอร์วิคไชร์) สิ่งประดิษฐ์ของแพทอย่าง ‘พิกสติก’ ซึ่งเป็นอุปกรณ์ยิงระเบิดด้วยไอพ่นขับเคลื่อนของน้ำที่จะทำลายวงจรระเบิดและยับยั้งการทำงานของมัน ได้เพิ่งเริ่มใช้โดยเจ้าหน้าที่เอทีโอในไอร์แลนด์เหนือ ข้อเสียเปรียบหลักของมันคือปากกระบอกปืนจะต้องอยู่ในระยะ 3 นิ้วของวัตถุระเบิด ซึ่งหมายความว่าผู้ปฏิบัติการอีโอดียังต้องเข้าใกล้วัตถุระเบิดเพื่อให้หุ่นตัวนี้สามารถใช้งานได้
อย่างไรก็ตาม ในไม่นานผู้ก่อการร้ายก็ได้รับรู้ และได้หาประโยชน์จากจุดอ่อนนี้ รวมถึงได้เปลี่ยนยุทธวิธีของพวกเขาในสองทาง: ประการแรก โดยการใช้เครื่องประกอบระเบิดกับชนวนตั้งเวลาได้รับการตั้งค่าให้เกิดระเบิดในช่วงที่ผู้ปฏิบัติการอีโอดีมาถึง และประการที่สอง โดยเพิ่มการใช้คาร์บอมบ์ที่ผู้ก่อการร้ายรู้แน่แก่ใจว่าพิกสติกแทบไม่มีผลอะไรกับพวกเขา
2 – ช่วยให้สามารถนำพิกสติกมาใช้ในการต่อต้านวัตถุระบิดได้
ต้นแบบการผลิตอย่างหยาบที่ซีเอดี ไคน์ตัน ได้รับการพิสูจน์ว่ายากแก่การหลบหลีก ดังนั้นทีมงานถัดมาอย่างหน่วยยานพาหนะทางการทหารและวิศวกรรมการจัดตั้ง (หน่วยเอ็มวีอีอี, เชิร์ตซีย์) จึงได้รับการมอบหมายให้ปรับปรุงการสะกดรอยและการควบคุม ทีมดังกล่าวประกอบด้วย จอห์น ‘ปีเตอร์’ มิลเลอร์ (ค.ศ. 1912 – 2006) ผู้เป็นพันโทเกษียณอายุราชการแห่งหน่วยรถถังของสหราชอาณาจักร ซึ่งได้ทำการแก้ไขเครื่องตัดหญ้าของตนเองในช่วงก่อนหน้านี้ เพื่อทำการตัดหญ้าได้ด้วยตนเองโดยใช้เชือกเส้นเล็กในการช่วยเหลือ ด้วยการจดจำที่มีประสิทธิภาพของมันได้ทำให้เขากลับไปยังศูนย์สวนท้องถิ่นเพื่อการสั่งซื้อโครงรถและมอเตอร์ของรถเข็นระบบเครื่องยนต์สำหรับประกอบเข้าด้วยกัน โดยครั้งหนึ่ง เขาได้รับคำแนะนำจากผู้ช่วยพนักงานขายในการใช้โครงรถของวีลแบโรระบบแบตเตอรี่ทำงานแทน ด้วยเหตุนี้จึงเป็นที่มาของชื่อหุ่นยนต์ดังกล่าว
ควอร์ไทล์
รวมถึงค่ามากสุด และค่าน้อยสุดของข้อมูล (ซี่งก็เป็นควอร์ไทล์ด้วย) ทั้ง 3 ควอร์ไทล์ที่ได้กล่าวไว้ข้างบนบอกการสรุปตัวเลข 5 ตัวของข้อมูล การสรุปนี้เป็นสิ่งสำคัญในสถิติศาสตร์ เพราะว่ามันสามารถบ่งบอกข้อมูลได้ทั้งจุดศูนย์กลาง และการกระจาย การรู้ควอร์ไทล์ที่ 1 และควอร์ไทล์ที่ 3 บ่งบอกข้อมูลให้ทราบว่าข้อมูลมีการกระจายตัวมากแค่ไหน และชุดข้อมูลจะเบ้ไปทางไหนทางหนึ่ง เพราะว่าควอร์ไทล์นั้นแบ่งจำนวนข้อมูลเท่า ๆ กัน พิสัยระหว่างควอร์ไทล์ต่าง ๆ จึงไม่เท่ากัน (ต.ย. Q3-Q2 ≠ Q2-Q1) และเราเรียกมันแทนว่าพิสัยระหว่างควอร์ไทล์ ขณะที่ค่าต่ำสุดและค่าสูงสุดก็บอกการกระจายข้อมูล ควอร์ไทล์ที่ 1 และควอร์ไทล์ที่ 3 สามารถให้ข้อมูลที่ละเอียดขึ้นกับตำแหน่งของจุดข้อมูล การมีอยู่ของค่าผิดปกติ และผลลบระหว่าง 50% ของข้อมูลตรงกลาง กับจุดข้อมูลต่าง ๆ รอบนอก
การกระจายข้อมูลแบบไม่ต่อเนื่อง
สำหรับการกระจายข้อมูลแบบไม่ต่อเนื่อง ไม่มีวิธีหาควอร์ไทล์ที่ตายตัว
วิธีที่ 1
วิธีนี้ถูกใช้โดย เครื่องคิดเลขแผนภาพกล่อง TI-83 และฟังก์ชัน "1-Var Stats" อีกทั้งสสวท. ก็นำวิธีนี้ไปใช้ในการสอนแผนภาพกล่อง
วิธีที่ 2
ค่าที่หาจากวิธีนี้สามารถเรียกได้ว่า "Tukey's hinge" ดูเพิ่มที่มิดฮินจ์
วิธีที่ 4
ถ้าเรามีชุดข้อมูลที่เรียงแล้ว เราสามารถคำนวณเพื่อหาควอนไทล์เชิงประจักษ์ที่ p ได้ถ้า x_i อยู่ในควอนไทล์ที่ i/(n+1) ถ้าเรากำหนดให้ส่วนจำนวนเต็มของ a โดย [a] แล้วฟังก์ชันควอนไทล์เชิงประจักษ์คือ
เมื่อ และ
เพื่อที่จะหาควอร์ไทล์ที่ 1, 2, 3 ของชุดข้อมูล เราก็หา q (0.25), q (0.5) และ q (0.75) ตามลำดับ
ตัวอย่างที่ 1
ข้อมูลที่เรียงแล้ว: 6, 7, 15, 36, 39, 40, 41, 42, 43, 47, 49
ตัวอย่างที่ 2
ข้อมูลที่เรียงแล้ว: 7, 12, 36, 39, 40, 41
จะสังเกตว่า ถ้าจำนวนข้อมูลเป็นจำนวนคู่ ทั้ง 3 วิธีแรกจะให้ผลที่เหมือนกัน
สนามบินเชียงราย
สนามบินเชียงราย หมายถึงสนามบินหรือท่าอากาศยานในจังหวัดเชียงราย ซึ่งอาจหมายถึง
เจ้าชายคาร์ล อันโทน แห่งโฮเอินท์ซ็อลเลิร์น
เจ้าชายคาร์ล อันโทน แห่งโฮเอินท์ซ็อลเลิร์น (Karl Anton von Hohenzollern) หรือพระนามเต็มคือ คาร์ล อันโทน ฟรีดริช วิลเฮล์ม ลูทวิช แห่งโฮเอินท์ซ็อลเลิร์น (Karl Anton Friedrich Wilhelm Ludwig von Hohenzollern) เป็นพระโอรสพระองค์สุดท้องใน เจ้าชายเลโอปอลด์ เจ้าชายแห่งโฮเอินท์ซ็อลเลิร์น และ อินฟันตาอันโทนีแห่งโปรตุเกส เป็นพระอนุชาใน สมเด็จพระเจ้าเฟอร์ดินานด์ที่ 1 แห่งโรมาเนีย และเป็นพระนัดดาใน คาร์ล อันโทน เจ้าชายแห่งโฮเอินท์ซ็อลเลิร์น เป็นพระราชนัดดาใน สมเด็จพระราชินีนาถมารีอาที่ 2 แห่งโปรตุเกส ต่อมาก็ได้เสกสมรสกับ เจ้าหญิงโจเซฟิน แคร์โรไลน์แห่งเบลเยียม เมื่อวันที่ 28 พฤษภาคม พ.ศ. 2437 ซึ่งมีศักดิ์เป็นพระญาติในพระองค์ โดยพระชายารับพระราชทานพระอิสริยยศเป็น เจ้าหญิงแห่งโฮเอินท์ซ็อลเลิร์น พระชายา มีพระบุตรดังนี้
โดยเมื่อทรงเสกสมรสกแล้ว พระองค์ทรงซื้อปราสาทนาเมดีเป็นที่ประทับ พระองค์เจริญในหน้าที่การงานมาก โดยทรงดำรงตำแหน่งเป็น นายพลแห่งกองกำลังปรัสเซีย ในช่วงสงครามโลกครั้งที่หนึ่ง และได้สิ้นพระขนม์หลังจากที่เสด็จกลับมาประทับในปราสาท เมื่อวันที่ 21 กุมภาพันธ์ พ.ศ. 2462 สิริพระชันษาเพียง 51 ชันษา
หาดทิพย์
บริษัท หาดทิพย์ จำกัด (มหาชน) (Haad Thip Public Company Limited) (ชื่อย่อ : HTC) เป็นบริษัทที่ดำเนินธุรกิจผลิตและจำหน่ายน้ำอัดลม ในชื่อของ โคคา-โคล่า โดยได้รับลิขสิทธิ์มาจาก โคคา-โคลา คัมปะนี (ประเทศสหรัฐอเมริกา) และผลิตภัณฑ์อื่นๆ ที่เกี่ยวข้อง ในพื้นที่ 14 จังหวัดภาคใต้ของไทย
ประวัติ
พลตำรวจเอก หลวงชาติตระการโกศล ได้รับลิขสิทธิ์ การผลิตและจัดจำหน่ายน้ำอัดลม ในชื่อของ โคคา-โคล่า เมื่อปี 2512 ในนาม บริษัท นครทิพย์ จำกัด โดยในระยะแรกได้เริ่มต้นจัดจำหน่ายใน 3 จังหวัด คือ จังหวัดสงขลา จังหวัดสตูล และ จังหวัดยะลา ซึ่งโรงงานแห่งแรกของตั้งอยู่ใน อำเภอหาดใหญ่ จังหวัดสงขลา แต่กิจการในระยะแรก ต้องประสบกับภาวะต่างๆ ที่ไม่เอื้ออำนวยในการดำเนินธุรกิจ โดยเฉพาะในด้านภาวะเศรษฐกิจ ทำให้การดำเนินกิจการไม่ประสบความสำเร็จเท่าที่ควร
ต่อมาในปี 2517 บริษัท ไทยธนา จำกัด ของ ร้อยตรี ไพโรจน์ รัตตกุล ได้เข้ามาบริหาร และมีการเพิ่มทุน พร้อมทั้งทูลเชิญ พระวรวงศ์เธอ พระองค์เจ้าสุทธสิริโสภา เป็นองค์ประธานกรรมการ ซึ่งทรงดำรงตำแหน่งนี้ ตราบจนสิ้นพระชนม์ และได้มีการเปลี่ยนแปลงประธานกรรมการบริหารของบริษัทเป็น พลเอก จรัล กุลละวณิชย์ เป็นประธานบริษัทตั้งแต่วันที่ 25 พฤษภาคม 2541 เป็นต้นมาจนถึงปัจจุบัน
ต่อมาในปี 2521 บจก.นครทิพย์ และ บจก.ไทยธนา ได้ตกลงร่วมกันจัดตั้งบริษัทขึ้นใหม่เป็น บริษัท หาดทิพย์ จำกัด พร้อมกับได้สิทธิ์เป็นผู้ผลิตและจัดจำหน่าย น้ำอัดลม ในชื่อของ โคคา-โคล่า เพิ่มเติมอีก 11 จังหวัด (ทำให้ บริษัทฯ ได้เป็นผู้ผลิตและจัดจำหน่ายผลิตภัณฑ์ โคคา-โคล่า ในพื้นที่ภาคใต้ทั้งหมดของประเทศไทย) และได้แปรสภาพเป็น บริษัทมหาชน เมื่อวันที่ 22 ธันวาคม 2531
การประกอบธุรกิจ
บริษัทฯ ผลิต ผลิตภัณฑ์เพื่อจำหน่ายและบางส่วนซื้อจากบริษัทคู่ค้ารายหนึ่งในกรุงเทพฯ มาจำหน่าย ซึ่งผลิตภัณฑ์ของบริษัทฯ ประกอบด้วย:
นอกเหนือจากนี้บริษัทฯ ยังถือหุ้นหลัก ใน บจก.เซ้าเทิร์น ร็อคส์ จำกัด ซึ่งผลิตและจำหน่าย ขวดพลาสติกกึ่งสำเร็จรูป และ ขวดพลาสติก อีกด้วย
อย่างไรก็ดี ทั้ง ไทยน้ำทิพย์ และ หาดทิพย์ เป็นผู้ผลิตและจัดจำหน่ายผลิตภัณฑ์ในชื่อของ โคคา-โคล่า เท่านั้น ในส่วนกิจกรรมการตลาด จะเป็น บริษัท โคคา-โคล่า (ประเทศไทย) จำกัด เป็นผู้รับผิดชอบ โดยได้มีการรวมตัวกันเป็น กลุ่มธุรกิจโคคา-โคลา ในประเทศไทย
สุทธิพงษ์ ธรรมวุฒิ
สุทธิพงษ์ ธรรมวุฒิ (ชื่อเล่น: เช็ค) เกิดเมื่อ 28 ธันวาคม พ.ศ. 2505 ที่ตำบลท่าตะเภา อำเภอเมือง จังหวัดชุมพร เป็นผู้จัดรายการ พิธีกร นักแสดง ปัจจุบัน ดำเนินรายการ คนค้นตน และเป็นผู้บริหารในบริษัท ทีวีบูรพา จำกัด
ประวัติ
สุทธิพงษ์ ธรรมวุฒิ เป็นบุตรของ อาจารย์สมาน ธรรมวุฒิ และนางชูศรี ธรรมวุฒิ มีพี่น้องรวมกัน 5 คน
การศึกษา
สุทธิพงษ์ จบการศึกษา ศิลปศาสตรบัณฑิต (ศึกษาศาสตร์) สาขาวิชาจิตวิทยาและการแนะแนว จากคณะศึกษาศาสตร์ มหาวิทยาลัยสงขลานครินทร์ วิทยาเขตปัตตานี เมื่อปีการศึกษา พ.ศ. 2526
วงการบันเทิง
ก่อนจะพลิกผันตัวเองมาทางสายบันเทิง โดยได้รับทุนเป็นนักเรียนทุน จากโรงเรียนการแสดงสหมงคลฟิล์ม ซึ่งสอนโดย ม.ล.พันธ์เทวนพ เทวกุล, อาจารย์รัศมี เผ่าเหลืองทอง , อาจารย์บุรณี รัชไชยบุญ ฯลฯ
เมื่อเรียนจบก็คลุกคลีอยู่ในแวดวงละครเวที ทั้งเป็นนักแสดง และเป็นคนเบื้องหลัง โดยเริ่มจากการเป็น Stage Manager และนักแสดงละครเวทีเรื่อง "กาลิเลโอ" ซึ่งเป็นผลงานชิ้นแรก ของคณะละคร `28 กำกับการแสดงโดย รัศมี เผ่าเหลืองทอง ตามด้วยละครเวทีเรื่อง "อยากให้ชีวิตนี้ไม่มีเธอ" กำกับการแสดงโดย รัศมี เผ่าเหลืองทอง "สู่ฝันอันยิ่งใหญ่" (DON QUIXOTE : MAN OF LAMANCHA) กำกับการแสดงโดย ยุทธนา มุกดาสนิท และเป็นผู้ช่วยผู้กำกับ 2 ให้หนังเรื่อง "หลังคาแดง" กำกับโดย ยุทธนา มุกดาสนิท นำแสดงโดย ธงไชย แมคอินไตย์ และ จินตหรา สุขพัฒน์
ในปี 2532 ได้เขียนบท และกำกับการแสดง ละครเวทีเรื่อง "วิญญาณอลเวง" ของ มณเฑียรทองเธียร์เตอร์ นำแสดงโดย ขวัญภิรมย์ หลิน, สัญญา คุณากร และเข้ามาร่วมงานกับ บริษัท เจ เอส แอล จำกัด ในตำแหน่ง ครีเอทีฟ ร่วมเขียนบทให้รายการ "เกมจุดเดือด" และ "วิก 07" ก่อนจะก้าวมาเป็นโปรดิวเซอร์ควบคุมการผลิตรายการ "เจาะใจ" ซึ่งได้รับความนิยมต่อเนื่องมาจนถึงปัจจุบัน ,รายการ"People Talk", สารคดีชุด "สู่ยุคภูมิปัญญาไท" ตอน ธนาคารของคนยาก (สัจจะสะสมทรัพย์) ,ชุมชนยางพารา และ ชายโง่แห่งท่าสะท้อน ,รายการ "สัญญามหาชน" จนมาถึงปี 2545 ได้ก่อตั้งบริษัท ทีวีบูรพา จำกัด ผลิตรายการ "สู้แล้วรวย" และเข้า ร่วมหุ้นกับ บริษัท เจ เอส แอล จำกัด ผลิตรายการ "คนค้นฅน" ทำหน้าที่โปรดิวเซอร์ และคนเดินเรื่องให้รายการด้วย นอกจากผลงานที่กล่าวมาข้างต้น คุณเช็คยังเป็นนักเขียน โดยมีผลงานรวมเรื่องสั้น "รากเหง้า" สำนักพิมพ์ นกสีเหลือง โดยมีผลงานเรื่องสั้น "เนื้อสองชิ้น" และ "ผู้เจ็บป่วย" ได้รับรางวัลช่อการะเกด และแพรวสำนักพิมพ์